Երևան Դրայվ
«Երևան Դրայվ» կամ «Երևան Վարորդ» (), առաջին հայկական եռաչափ համակարգչային խաղը, որը թողարկվել է 2005 թվականի հուլիսի 31-ին։

«Երևան Դրայվն» իր տեսակի մեջ առաջին եռաչափ համակարգչային խաղն էր, որը թույլ տվեց օգտագործողին մեքենա վարել Երևանի կենտրոնի առավել հայտնի փողոցներում և այլ խաղացողների հետ մասնակցել բազմակառավարելի (ցանցային) մրցարշավների։ Օպերայի շենքի շրջակայքից մինչ Երիտասարդական մետրոպոլիտենի կանգառ, խաղացողին թույլ էր տրվում սավառնել և «Անվճար ռեժիմ» ձևաչափով ուսումնասիրել քաղաքը։ Խաղի լեզուն հայերենն է, ունի հայկական արտադրության երգացանկ։

Խաղի ընթացքը

«Երևան Դրայվը» կարելի է խաղալ միակառավարելի և բազմակառավարելի (ցանցային) ռեժիմներում։

Որպես միակառավարելի խաղ, կարելի է՝
Վարել (ընտրել մեքենա և համարանիշ, և ժամանցային վարում կատարել)
Մրցարշավներ (փորձել առաջին տեղը գրավել՝ Ուստա ընտրությունով)

Որպես ցանցային խաղ, կարելի է՝
Վարել (ինչպես միակառավարելի ռեժիմում, մեկից ավելի մասնակիցների հետ)
Մրցարշավներ (միասին մրցել)
«Գող և Միլիցիա» խաղալ

Համակարգի պահանջներ
Windows 2003, Windows XP
Pentium-3 700 MHz
128 ՄԲ RAM
32 ՄԲ ազատ կարծրապնակի տարածք
3D Տպասալ
DirectX 9.0

Աղբյուրներ

2005 տեսախաղեր
Windows տեսախաղեր